CH ผลไม้อบแห้งอนาคตไกล
CH ผู้ผลิตและจำหน่ายผลไม้และอาหารแปรรูป ไม้อบแห้ง ปลากระป๋อง และขนมเพื่อสุขภาพ เป็นหนึ่งในหุ้นไอพีโอน้องใหม่ที่ไม่ทำให้นักลงทุนผิดหวัง
CH ผู้ผลิตและจำหน่ายผลไม้และอาหารแปรรูป ไม้อบแห้ง ปลากระป๋อง และขนมเพื่อสุขภาพ เป็นหนึ่งในหุ้นไอพีโอน้องใหม่ที่ไม่ทำให้นักลงทุนผิดหวัง
22 ต.ค. 2565

คุณค่าบริษัท
บริษัท เจริญอุตสาหกรรม จำกัด (มหาชน) หรือ CH ผู้ผลิตและจำหน่ายผลไม้และอาหารแปรรูป ได้แก่ ผลไม้อบแห้ง ปลากระป๋อง และขนมเพื่อสุขภาพ เป็นหนึ่งในหุ้นไอพีโอน้องใหม่ที่ไม่ทำให้นักลงทุนผิดหวัง เพราะนอกจากราคาหุ้นจะยืนเหนือจองตั้งแต่วันแรกที่เข้าเทรด (ไอพีโอ 2.34 บาท) จนถึงปัจจุบันแล้ว
ในแง่ผลประกอบการก็โดดเด่น ในช่วง 6 เดือนแรกปี 2565 มีรายได้จากการขาย 910.04 ล้านบาท เพิ่มขึ้น 25.31% จากช่วงเดียวกันของปีก่อนที่ทำได้ 726.20 ล้านบาท และมีกำไรสุทธิ 67.34 ล้านบาท เพิ่มขึ้น 138.30% จากช่วงเดียวกันของปีก่อนที่ทำได้ 28.26 ล้านบาท
เนื่องจากช่วงไตรมาส 2 ของทุกปีเป็นช่วงไฮซีซั่นของธุรกิจ ประกอบกับสถานการณ์ขาดแคลนตู้คอนเทนเนอร์สำหรับการขนส่งสินค้าระหว่างประเทศคลี่คลาย อีกทั้งมีการเปิดประเทศ ทำให้มีนักท่องเที่ยวเดินทางเข้ามาในประเทศมากขึ้น ส่งผลให้มีการขายและจัดส่งสินค้าเติบโตอย่างต่อเนื่อง
ขณะที่ ช่วงครึ่งปีหลังมั่นใจจะเติบโตได้ต่อ โดยล่าสุดได้รุกสู่ธุรกิจอาหารโปรตีนจากพืช หรือแพลนต์เบส ซึ่งเป็นเทรนด์อาหารแห่งอนาคต สำหรับคนรักสุขภาพยุคปัจจุบันที่มีโอกาสเติบโตสูง นำร่องด้วยการพัฒนานวัตกรรมขนม Plant-based Snacks ภายใต้แบรนด์ MeBle Snack ด้วยรูปแบบ “เนื้อแผ่นจากพืช” (Plant-based Jerky) ที่พัฒนามาจากโปรตีนถั่วลันเตาและมันแกว สามารถพกพา ทานเป็นขนมขบเคี้ยวก็ได้ หรือนำไปประกอบเมนูสุขภาพต่าง ๆ เสริมรสชาติคล้าย ๆ กับเนื้อแผ่น ก็ได้
โดยเปิดตัว 2 รสชาติแรก รสเครื่องเทศดั้งเดิม (Plant-based Original Spice Jerky) และรสเนื้อ (Plant-Based Beef Jerky) ซึ่งให้เนื้อสัมผัส รูปลักษณ์ภายนอกเหมือนเนื้อสัตว์ รสชาติอร่อยเหมือนกับการทานเนื้อสวรรค์แผ่นปรุงรส ไม่มีผงชูรส ไม่มีกลูเตน ไม่มีสารก่อภูมิแพ้ ดังนั้นผู้ที่แพ้ถั่วเหลืองรวมถึงกลุ่มผู้บริโภคอาหารประเภทวีแกน (Vegan) และมังสวิรัติ (Vegetarian) สามารถทานได้ มีไฟเบอร์ และไม่มีคอเลสเตอรอล เหมาะสำหรับคนยุคใหม่ที่ใส่ใจรักสุขภาพและรักษ์โลก
กลยุทธ์การทำตลาดจะเน้นสร้างการรับรู้ภายในประเทศผ่าน Social Media เจาะตลาดกลุ่มคนรักสุขภาพและกลุ่มมังสวิรัติแบบยืดหยุ่น (Flexitarian) ซึ่งเป็นกลุ่มที่กำลังมาแรงในยุคนี้ พร้อมเร่งขยายตลาดสู่ยุโรปและอเมริกาในช่วงปลายปีนี้ ไปเพื่อสู่เป้าหมายผู้นำนวัตกรรมด้านอาหารเพื่อสุขภาพที่เติบโตอย่างยั่งยืน ตอบโจทย์ความต้องการของผู้บริโภคทุกกลุ่มทั่วโลก เป็นอีกธุรกิจที่จะมาหนุนการเติบโตของ CH ในระยะยาว
สำหรับการประเมินมูลค่า (Valuation) ปัจจุบันราคาหุ้น CH ซื้อขายกันที่ P/E ระดับ 33.31 เท่า เทียบกับ P/E ตลาดโดยรวมที่ระดับ 17.24 เท่า ถือว่าราคาซื้อขายสูงกว่าตลาด สอดคล้องกับ P/BV ที่ระดับ 2.86 เท่า ซึ่งสูงกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.56 เท่า
…
รายชื่อผู้ถือหุ้นใหญ่
รายชื่อกรรมการ